ആ ഇരുട്ടില് അവനുമുണ്ടാകുമെന്നാ അച്ഛന് കരുതി.. കൊല്ലം കായലോളങ്ങളില് കൈയെത്തും ദൂരത്തുണ്ടായിരുന്ന മകനെ കൈപിടിച്ചു കയറ്റാന് കഴിയാതെപോയ നിസ്സഹായതയെ ഓര്ത്ത് നെഞ്ചുരുകുന്ന വേദനയിലാണ് ഈ അച്ഛന്. ഇടയ്ക്ക് വിങ്ങിപ്പൊട്ടിയും ഉള്ളില് തിരയടിക്കുന്ന സങ്കടത്തിനിടയിലും അവന് തിരിച്ചുവരുമെന്ന പ്രതീക്ഷയിലിരിക്കുകയാണ് മത്സ്യത്തൊഴിലാളിയായ യേശുദാസന്. വീടിന്റെ പടികടന്നുവരുന്ന മകന് സിബിന്ദാസിനു 19വേണ്ടി ഉറങ്ങാതിരിക്കുന്നു ഈ കുടുംബം. യേശുദാസനും മകന് സിബിനും തിങ്കളാഴ്ച പുലര്ച്ചെ രണ്ടോടെ അഷ്ടമുടിക്കായലില് പ്രാക്കുളം സാമ്ബ്രാണിക്കോടി ഭാഗത്ത് മീന്പിടിക്കുന്നതിനിടെയാണ് ശക്തമായ കാറ്റില് വള്ളം മറിഞ്ഞത്. ഇരുവരും കര ലക്ഷ്യമാക്കി നീന്തി. കൂരിരുട്ടില് ഒന്നും കാണാന് കഴിഞ്ഞില്ലെങ്കിലും പിന്നാലെ മകനുണ്ടെന്നായിരുന്നു ഈ അച്ഛന്റെ ധാരണ. നേരത്തേ ഇന്ഡോ ടിബറ്റന് ബോര്ഡര് ഫോഴ്സില് ഐടിബിജോലി ചെയ്തിരുന്ന യേശുദാസന് തന്റെ കായികശേഷി കരുത്തായി. നീന്തി കരയിലെത്തിയ അദ്ദേഹം മകനെ കാണാതായതോടെ പലതവണ ഉറക്കെ വിളിച്ചെങ്കിലും പ്രതികരണമുണ്ടായില്ല. ഒടുവില് സമീപത്തെ വീട്ടുകാരെ വിളിച്ചുണര്ത്തി വിവരം പറഞ്ഞു. തുടര്ന്ന് ഓട്ടോറിക്ഷയില് സാമ്ബ്രാണിക്കോടിയിലെത്തി സുഹൃത്തുക്കളായ മത്സ്യത്തൊഴിലാളികളെ വിവരമറിയിച്ചു. അവര്ക്കൊപ്പമെത്തി യേശുദാസനും തെരച്ചിലില് ഏര്പ്പെട്ടു. ശക്തമായ കാറ്റും മഴയും രക്ഷാപ്രവര്ത്തനത്തിനു തടസ്സമായി. പുലര്ച്ചെ എത്തിയ ഫയര്ഫോഴ്സ് സ്കൂബാ ടീമിലെ മുങ്ങല് വിദഗ്ധരും പൊലീസും പകല് മുഴുവന് തെരഞ്ഞെങ്കിലും സിബിനെ കണ്ടെത്താനായില്ല. കുരീപ്പുഴ അയ്യന്കോയിക്കല് വടക്കടത്ത് വടക്കതില് യേശുദാസും കുടുംബവും പരമ്ബരാഗത മത്സ്യത്തൊഴിലാളികളാണ്. യേശുദാസന് ചെറുപ്പത്തിലെ ഐടിബിയില് ജോലി ലഭിച്ചു.വിരമിച്ച ശേഷം മീന്പിടിത്തം തൊഴിലാക്കുകയായിരുന്നു. കൊല്ലം ഫാത്തിമ മാത നാഷണല് കോളേജില് ബിരുദ വിദ്യാര്ഥിയായ സിബിനും ഇടയ്ക്കൊക്കെ അച്ഛനൊപ്പം കൂടും. കുട്ടിക്കാലത്തുതന്നെ കായലില് നീന്തിക്കളിച്ചു വളര്ന്ന സിബിന് തിരികെ എത്തുമെന്ന പ്രതീക്ഷയിലാണ് യേശുദാസും ഭാര്യ സിന്ധുദാസും ബന്ധുക്കളും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സ്കൂളുകള് ആവശ്യപ്പെടുന്നത്ര ബസ് നല്കും വിദ്യാര്ഥികളുടെ യാത്രാ ഇളവ് പുനഃസ്ഥാപിച്ചു അടൂരിലെ കടയില് നിന്ന് ലക്ഷങ്ങള് വിലവരുന്ന ക്യാമറകള് മോഷ്ടിച്ച പ്രതി ഏഴാം ദിവസം പിടിയില്